stanford-oval/wikipedia huggingface dataset:
החזית המרכזית
היסטוריה

החזית הוקמה ב-24 ביולי 1941, וכללה את חלק מהכוחות של החזית המערבית, ולמפקדה מונה פיודור קוזנצוב. החזית לחמה בקרב סמולנסק, שם ספגה אבדות כבדות, וב-25 באוגוסט 1941 פורקה ויחידותיה הועברו לחזית בריאנסק.
ב-15 בפברואר 1943 הוקמה החזית מחדש על בסיס חזית הדון, ולמפקדה מונה קונסטנטין רוקוסובסקי. החזית לחמה בקרב קורסק כנגד כוחות הארמייה התשיעית הגרמנית, ולאחר מכן לחמה במבצע קוטוזוב כנגד קבוצת ארמיות מרכז הגרמנית. לאחר מכן לחמה החזית במבצע בריאנסק, וב-20 באוקטובר 1943 שונה שמה של החזית לחזית הבלארוסית הראשונה.
מפקדים

פיודור קוזנצוב (22 ביולי 1941 - 7 באוגוסט 1941)
מיכאיל יפרמוב (7 באוגוסט 1941 - 25 באוגוסט 1941)
קונסטנטין רוקוסובסקי (15 בפברואר 1943 - 20 באוקטובר 1943)
הטרוטרוף

אימפלה, אוכלת צמחים הנחשבת לצרכנית ראשונית מאחר שהיא ניזונה ישירות מהצמחים האוטוטרופים.
נמר שצד את האימפלה הוא צרכן שניוני, מאחר שהוא ניזון מבשר, לאחר מטבוליזם של הצמחים האוטוטרופים.
ההבדל בין אוטוטרופים להטרוטרופים.
הטרוטרוף ("heterotroph"‏ – ἕτερος ביוונית פירושו: "שונה, אחר", ו-"τροφή" פירושו: "תזונה") מתייחס ליצור אשר מוכרח לצרוך תרכובות אורגניות מן הסביבה כדי להתקיים (ולכן הטרוטרופים מכונים גם "צרכנים").
התרכובות האורגניות אותן צורכים יצורים אלו משמשות לבניית התאים המרכיבים את הייצור, על כל מיליוני החומרים המצויים בהם. למושג הטרוטרוף אין קשר להפקת אנרגיה בתא.
רוב היצורים בעולם, ובכללם האדם, הם הטרוטרופים; היצורים שאינם הטרוטרופים נקראים אוטוטרופים. יצורים אלו מסוגלים לנצל את הפחמן הדו-חמצני המצוי באוויר לשם ייצור התרכובות המרכיבות את התא. היצורים האוטוטרופים היחידים הם רוב הצמחים וקבוצות מסוימות של חיידקים ופרוטיסטים וגם אצות. הצמחים, למשל, לוקחים פחמן דו-חמצני מהאוויר ומים מהקרקע ומרכיבים מהם גלוקוז, באמצעות אנרגיית האור בתהליך הפוטוסינתזה ("הטמעה", בעברית), תרכובת אורגנית פשוטה ממנה ניתן ליצור חומרים רבים אחרים המרכיבים את תאי הצמח.
היות שהמקור לתרכובות אורגניות בטבע הוא היצורים האוטוטרופים, הרי שכל היצורים ההטרוטרופים למעשה תלויים באוטוטרופים. הטרוטרופים יכולים להיות ראשוניים – כאלו הצורכים באופן ישיר יצורים אוטוטרופיים, או שניוניים – כאלו הצורכים יצורים הטרוטרופים אחרים. הצרכנים הראשוניים ידועים יותר כייצורים צמחוניים, ואילו השניוניים – כטורפים.
היצורים ההטרוטרופים מתחלקים לשתי קבוצות, לפי האופן בו הם מפיקים אנרגיה:
כמואורגנוטרופיים (Chemoorganoheterotrophs או  organotrophs או Chemoheterotrophs) מפיקים אנרגיה מפירוק תרכובות אורגניות, כגון שומנים וחלבונים מצמחים או מבעלי חיים. רוב היצורים בעולם הם כמוהטרוטרופים.
פוטוהטרוטרופים (Photoheterotrophs) מפיקים אנרגיה בנצלם את האנרגיה שבאור השמש. שילוב מטבוליזם (חילוף חומרים) נדיר למדי, וחיידקים ארגמניים הם היצורים הפוטוהטרוטרופים היחידים.
(אופן הפקת האנרגיה מצוין, אם כן, בעזרת הקידומת כמו- או פוטו-; המילים הטרוטרוף ואוטוטרוף כלשעצמן אינן קשורות, כאמור, להפקת אנרגיה).
ה'שמ"ז

ה'שמ"ז (5,347) ובקיצור שמ"ז – היא שנה עברית  אשר החלה ביום א' בתשרי, אור ל-13 בספטמבר 1586, והסתיימה ביום כ"ט באלול, 2 באוקטובר 1587.
המולד של תשרי חל ביום השבת, 15 שעות ו-157 חלקים. לפיכך זו שנה מסוג זשה. היא מעוברת, ואורכה 385 ימים.
זו שנה שישית לשמיטה, ושנת 8 במחזור העיבור ה-282. תקופת ניסן שבשנה זו היא תחילת שנת 27 (סימנה כזיאא) במחזור השמש ה-191.
שנה זו היא שנת 1,518 לחורבן הבית, ושנת 1,898 לשטרות.
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
שמיכת מילוט

שמיכת מילוט
שמיכת מילוט היא יריעה דקה וקלה מאוד המיועדת להפחית את אובדן החום אצל אדם במקרי חירום. השמיכה קלת משקל (47 גרם) וקומפקטית. עשויה מפוליאתילן טרפתאלט. צבעי היריעה הם זהב וכסף.
היסטוריה

שמיכת המילוט הראשונה פותחה על ידי מרכז החלל מרשל של נאס"א בשנת 1964 עבור תוכנית החלל האמריקאית.
שימוש

שמיכת המילוט אטומה למים ומגינה בפני רוח ובכך משמשת כגורם המפחית אובדן חום. בנוסף, השמיכה בנויה כמוליך חום חד כיווני - מהצד הזהוב אל הצד הכסוף, כך שעטיפת אדם עם הצד הזהוב כלפי חוץ תגביר את חימומו בחשיפה לקרינת השמש, ואילו עטיפתו עם הצד הכסוף כלפי חוץ תגן עליו מפני התחממות (למשל בתנאי מדבר ללא צל). באופן זה, ניתן להיעזר בשמיכת מילוט לעזרה ראשונה הן למקרים של היפותרמיה, והן למקרים של מכת חום.
תפוצה

המשקל הנמוך שלהן והיכולת לארוז אותן לנפח קטן הפך אותן לפופולריות בקרב חובבי מחנאות ועובדי חירום. שמיכות שטח ניתנות למשתתפי ריצת מרתון וספורטאים אחרי מרוצים ארוכים כדי לא לאבד חום גוף. צבא ארצות הברית משתמש בה כשכבה תרמית רפלקטיבית, מחזירת אור וחום.
שמיכת פוך

שמיכת פוך ללא ציפית עליה
שמיכת פּוּך (מרוסית: Пух, נוצת פלומה. בעברית: שמיכת מוֹך) היא שמיכה רכה מלאה בנוצות פלומה (מוך) של אווזים, ברווזים או של עופות אחרים, או תחליף סינתטי לנוצות, ומשמשת להתכסות בזמן השינה, בעיקר בחורף. מקורה של שמיכת הפוך באירופה הכפרית, שם היו השמיכות ממולאות בנוצות של אדרית שחורת-כיפה הידועות בתועלתן כמבודד תרמי.
המודעות לצער בעלי חיים הנגרם בתהליך תלישת הנוצות עלתה, ולכן משתמשים יותר בתחליפים סינתטיים, שגם אינם אלרגניים כמו שמיכת פוך או נוצות.
היסטוריה

באמצע המאה השמונה עשרה, תומאס נוג'נט (אנ'), אנגלי שהיה בטיול גדול ועבר אז בוסטפאליה, ציין בפליאה:
ניצול הנוצות לייצור שמיכות הפוך הביא להתנגדות מצד ארגוני זכויות בעלי חיים לשימוש בשמיכות אלו. בעקבות התנגדות זו, נמצאו תחליפים הניתנים לייצור בעלות נמוכה וכן בעלי אורך חיי מדף ארוכים יותר מפוך, כמו מיקרופייבר. ושילוב העובדה שההמצאה הוזילה את השמיכות העשויות מהתחליפים, הביא לירידה בפופולריות ובמכירות של שמיכות הפוך.
בתרבות הפופולרית

המונח "יום שמיכת הפוך" משמש במדינות מסוימות כדי לתאר את ההקצבה של יום אחד או יותר בשנה, כאשר העובדים יכולים פשוט לטלפן ולומר שהם לא באים לעבודה, למרות שהם לא הודיעו על כך מראש והם לא חולים. מתן הטבה זו הפכה לאופנתית בסוף 1990 בחברות גדולות רבות בבריטניה.
הערות שוליים

↑  רוביק רוזנטל / הסנפלינג הציוני, באתר בלוג השפה העברית של מילון רב-מילים, ‏2011-11-20
↑  Nugent, Thomas (1749). The grand tour. Vol. 2 (first ed.). London: S. Birt. p. 109.
↑  Word Spy - duvet day
שמעון וינטר

| --- | --- |
אין תמונה חופשית
 לידה:  1916 דבלין, הממלכה המאוחדת של בריטניה הגדולה ואירלנד 
 פטירה:  1989 (בגיל 73 בערך) 
 שם לידה:  Simon Theodore Winter 
 ענף מדעי:  רפואת ילדים 
 מקום קבורה:  הר המנוחות 
 מקום לימודים:  אוניברסיטת לידס 
 מוסדות:  מרכז רפואי בני ציון  הפקולטה לרפואה ע"ש רפפורט  משרד הבריאות  רמב"ם – הקריה הרפואית לבריאות האדם 
 פרסים והוקרה:  חבר במסדר האימפריה הבריטית 
 
שמעון תאודור וינטר (Simon Theodore Winter, MBE, MB ChB (Leeds), DCH (Eng )) (1989-1916) היה רופא ילדים ישראלי, מנהל מחלקת ילדים בבית חולים רוטשילד בחיפה (היום מרכז רפואי בני ציון), מנהל המחלקה לאם ולילד במשרד הבריאות ויושב ראש האיגוד לרפואת ילדים בישראל.
הערות שוליים

↑  https://www.thegazette.co.uk/London/issue/34084/page/5658
↑  https://www.thegazette.co.uk/London/issue/36299/supplement/5585
| --- | --- |
בקרת זהויות :  NLI: 987007408103905171  VIAF: 107156675141333580725   WorldCat (עם VIAF): 107156675141333580725
ה'שמ"ג

ה'שמ"ג (5,343) ובקיצור שמ"ג – היא שנה עברית  אשר החלה ביום א' בתשרי, אור ל-17 בספטמבר 1582 (לפי הלוח היוליאני, שהיה נהוג אז), והסתיימה ביום כ"ט באלול, 16 בספטמבר 1583 (לפי הלוח הגרגוריאני, שנכנס לתוקף במהלך שנה זו).
המולד של תשרי חל ביום שני, 15 שעות ו-180 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנה שנייה לשמיטה, ושנת 4 במחזור העיבור ה-282. תקופת ניסן שבשנה זו היא תחילת שנת 23 (סימנה כגיגא) במחזור השמש ה-191.
שנה זו היא שנת 1,514 לחורבן הבית, ושנת 1,894 לשטרות.
אירועים

י"ט בתשרי - הונהג הלוח הגרגוריאני במדינות הקתוליות
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
הטרוליזה

הטרוליזה (אנגלית: Heterolysis) היא תגובה כימית בה נשבר קשר כימי במולקולה נייטרלית (חסרת מטען חשמלי), ליצירת קטיון (יון חיובי) ואניון (יון שלילי). שני אלקטרוני הקשר נותרים על אותו השבר, האניון.
האנרגיה הדרושה לתהליך מכונה "אנרגיית ביקוע קשר הטרוליטית". נחוצה תוספת אנרגיה על מנת להפריד את זוג היונים הנוצרים. ממס קוטבי (פולרי) מסייע להפחית את האנרגיה הדרושה לכך.
ראו גם

הומוליזה
שמילו פון ליטוויץ

| --- | --- |

גנרל שמילו פון ליטוויץ
 לידה:  23 בדצמבר 1895 שטרסבורג, האימפריה הגרמנית האימפריה הגרמנית
 פטירה:  19 במאי 1975 (בגיל 79) קובלנץ, גרמניה המערבית גרמניה המערבית
 מקום קבורה:  Rüngsdorf Cemetery 
 מדינה:  גרמניה 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית   גרמניה המערבית גרמניה המערבית
 תקופת הפעילות:  1914–1945   1957 – 1960
 דרגה:   גנרל חיל השריון (ורמאכט)    גנרל לויטננט (בונדסוור)
 תפקידים בשירות
 מפקד הדיוויזיה ה-23   מפקד דיוויזיית הפאנצר ה-26   מפקד קורפוס הפאנצר ה-46   מפקד הארמייה התשיעית   מפקד הקורפוס ה-85   מפקד הקורפוס ה-3 (בונדסוור)
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל עם עלי אלון וחרבות   צלב הברזל דרגה ראשונה   צלב הברזל דרגה שנייה   הצלב הגרמני בזהב   אות הפציעה בכסף   אות הפציעה בזהב
 
גנרל שמילו פון ליטוויץ (בגרמנית: Smilo von Lüttwitz;‏ 23 בדצמבר 1895 – 19 במאי 1975) היה מפקד בכיר בורמאכט שפיקד על כוחות במלחמת העולם השנייה.
ביוגרפיה > קריירה מוקדמת

פון ליטוויץ נולד ב-23 בדצמבר 1895 בשטרסבורג, שהשתייכה לאימפריה הגרמנית, והיה בנו של הגנרל ולטר פון ליטוויץ. עם פרוץ מלחמת העולם הראשונה התגייס פון ליטוויץ לצבא הגרמני הקיסרי, והצטרף לרגימנט הפרשים ה-24 (הדוכסות הגדולה של הסן ה-2), ולחם עמו במהלך המלחמה, וב-10 באוגוסט 1914 הועלה לדרגת לויטננט. על פעולותיו בקרבות קיבל את עיטורי צלב הברזל דרגה ראשונה ושנייה, אות הפציעה בכסף, וצלב הכבוד של מלחמת העולם 1914/1918.
לאחר המלחמה הצטרף פון ליטוויץ לרייכסווהר, ומילא בו תפקידי פיקוד ומטה. ב-1 באפריל 1925 הועלה פון ליטוויץ לדרגת אובר לויטננט, וב-1 במאי 1930 הועלה לדרגת ריטמייסטר. שנה לאחר מכן, מונה למפקד פלוגה 1 ברגימנט הפרשים ה-6 (הפרוסי), וב-1 בנובמבר 1935 הועלה לדרגת מיור. באוקטובר 1936 מונה למפקד גדוד הסיור הממונע ה-5, וב-1 בינואר 1939 מונה לשליש הקורפוס הממונע ה-15, והועלה לדרגת אוברסט לויטננט.
ביוגרפיה > מלחמת העולם השנייה

עם פרוץ המלחמה היה פון ליטוויץ שליש הקורפוס הממונע ה-15, ולחם עמו במערכה בפולין, כחלק מהארמייה העשירית במסגרת קבוצת ארמיות דרום. ב-9 במאי 1940 מונה פון ליטוויץ למפקד זמני של רגימנט הרובאים ה-12, ולחם עמו בשלב הראשון של המערכה על צרפת כחלק מדיוויזיית הפאנצר ה-4 במסגרת הקורפוס הממונע ה-15. ב-20 במאי 1940 הוחלף פון ליטוויץ על ידי מפקד הרגימנט קונרד פון בילו, אולם לאחר פציעתו של הלה ב-14 ביוני חזר פון ליטוויץ לפקד על הרגימנט. במהלך מבצע ברברוסה לחם פון ליטוויץ עם הרגימנט שבפיקודו כחלק מדיוויזיית הפאנצר ה-4 במסגרת הקורפוס הממונע ה-24, וב-27 באוקטובר 1941 קיבל על פעולותיו את עיטור הצלב הגרמני בזהב. ב-1 בנובמבר 1941 הועלה פון ליטוויץ לדרגת אוברסט, וב-14 בינואר 1942 קיבל על פעולותיו את עיטור צלב האבירים של צלב הברזל. ב-1 במרץ 1942 מונה פון ליטוויץ למפקד חטיבת הרובאים ה-4, שהייתה חלק מדיוויזיית הפאנצר ה-4 במסגרת קורפוס הפאנצר ה-47, ולאחר מכן במסגרת הקורפוס ה-35, וב-1 ביולי 1942 מונה למפקד הדיוויזיה ה-23, שהייתה חלק מהקורפוס ה-82 במסגרת הארמייה ה-15. ב-1 בספטמבר 1942 הועלה פון ליטוויץ לדרגת גנרל מיור, וב-14 בספטמבר 1942 הוסבה הדיוויזיה שבפיקודו לדיוויזיית הפאנצר ה-26. באוגוסט 1943 הועברה הדיוויזיה תחת פיקוד קורפוס הפאנצר ה-76 במסגרת הארמייה העשירית, וב-1 באוקטובר 1943 הועלה פון ליטוויץ לדרגת גנרל לויטננט. בפברואר 1944 קיבל פון ליטוויץ את אות הפציעה בזהב, וב-16 במרץ 1944 קיבל על פעולותיו תוספת עלי אלון לעיטור צלב האבירים של צלב הברזל. ב-4 ביולי 1944 קיבל פון ליטוויץ תוספת חרבות לעיטור צלב האבירים של צלב הברזל, וב-20 ביולי מונה למפקד קורפוס הפאנצר ה-46, שהיה חלק מארמיית הפאנצר הרביעית במסגרת קבוצת ארמיות צפון אוקראינה, ובתחילת אוגוסט הועבר תחת פיקוד הארמייה התשיעית במסגרת קבוצת ארמיות מרכז, ופיקד עליו בניסיון בלימת המתקפה הרוסית. ב-23 באוגוסט נהרג בנו של פון ליטוויץ במהלך הקרבות, וב-1 בספטמבר 1944 הועלה פון ליטוויץ לדרגת גנרל חיל השריון.
ב-21 בספטמבר 1944 מונה פון ליטוויץ למפקד הארמייה התשיעית במסגרת קבוצת ארמיות מרכז, במקום ניקולאוס פון פורמן שפרש מתפקידו, אך ב-20 בינואר 1945 הודח מתפקידו על ידי פרדיננד שרנר, עקב אי ציות לפקודות. פון ליטוויץ הועמד למשפט צבאי בטורגאו, אך זוכה במשפט. ב-30 במרץ 1945 מונה פון ליטוויץ למפקד הקורפוס ה-85, שהיה חלק מהארמייה השביעית במסגרת קבוצת ארמיות G, וב-7 במאי נפל בידי פרטיזנים צ'כים, שהעבירו אותו כעבור יומיים לאמריקאים.
ביוגרפיה > לאחר המלחמה

פון ליטוויץ שוחרר מהשבי בשנת 1947. לאחר שחרורו התגורר פון ליטוויץ בקובלנץ, ובשנת 1957 התגייס לבונדסוור בדרגת גנרל לויטננט, ושירת בו כמפקד הקורפוס ה-3 עד לשנת 1960. לאחר מכן חזר פון ליטוויץ לביתו, עד למותו ב-19 במאי 1975.
הינטר פישרהורן

| --- | --- |

ההינטר פישרהורן (משמאל) המנך (במרכז) והגרוסס פישרהורן (מימין)
 מידע כללי
 גובה:  4,025 מטר
 מדינה:  שווייץ 
 מיקום:  קנטון ואלה, שווייץ
 רכס הרים:  האלפים הברניים
 אורך הרכס:  100 קילומטר
 קואורדינטות:  46°32′47″N 8°04′04″E﻿ / ﻿46.54639°N 8.06778°E﻿ / 46.54639; 8.06778
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.הינטר פישרהורן(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.הינטר פישרהורן(למפת ואלה רגילה) סיון מרטיני מונטה בריג-גליסהינטר פישרהורן(למפת ואלה מוגדלת) סיון מרטיני מונטה בריג-גליסהינטר פישרהורן
 
הינטר פישרהורן (Hinter Fiescherhorn) הוא הפסגה האמצעית בהר הפישרהורן ברכס האלפים הברניים המתנשא לגובה 4,025 מטר, בסמוך להר הגרוס פישרהורן, בקנטון ואלה ובסמיכות לקנטון ברן בשווייץ.
הר הפישרהורן הוא בעל 3 פסגות כאשר הגבוהה שבהן היא הגרוס פישרהורן המתנשאת לגובה של 4,049 מטר, הנמוכה היא הקליין פישרהורן המתנשאת לגובה 3,895 מטר, ואילו ההינטר פישרהורן היא האמצעית, כאשר הינטר משמעותו האחורי. הפסגות גרוס פישרהורן וקליין פישרהורן ממוקמות ממש על קו הגבול שבין הקנטונים ואלה וברן ואילו ההינטר פישרהורן נמצאת כולה בקנטון ואלה.
ה'שמ"ו

ה'שמ"ו (5,346) ובקיצור שמ"ו – היא שנה עברית  אשר החלה ביום א' בתשרי, אור ל-24 בספטמבר 1585, והסתיימה ביום כ"ט באלול, 12 בספטמבר 1586.
המולד של תשרי חל ביום שלישי, 6 שעות ו-361 חלקים. לפיכך זו שנה מסוג גכה. איננה מעוברת, ואורכה 354 ימים.
זו שנה חמישית לשמיטה, ושנת 7 במחזור העיבור ה-282. תקופת ניסן שבשנה זו היא תחילת שנת 26 (סימנה כולזז) במחזור השמש ה-191.
שנה זו היא שנת 1,517 לחורבן הבית, ושנת 1,897 לשטרות.
נפטרו

כ"ב בכסלו – רבי אליעזר אשכנזי, פרשן המקרא, פוסק ופילוסוף. (נולד בה'רע"ג)
ח' באלול – רבי אבא מרי חלפן, רב, מקובל, אסטרונום ורופא בפראג במאה ה-16.
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
ה'שמ"ט

ה'שמ"ט (5,349) ובקיצור שמ"ט – היא שנה עברית  אשר החלה ביום א' בתשרי, אור ל-22 בספטמבר 1588, והסתיימה ביום כ"ט באלול, 10 בספטמבר 1589.
המולד של תשרי חל ביום שלישי, 21 שעות ו-542 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה ראשונה לשמיטה, ושנת 10 במחזור העיבור ה-282. תקופת ניסן שבשנה זו היא תחילת שנת 1 (סימנה אלדא) במחזור השמש ה-192, ולכן מברכים בה את ברכת החמה.
שנה זו היא שנת 1,520 לחורבן הבית, ושנת 1,900 לשטרות.
אירועים

בוונציה נדפס לראשונה הספר "תומר דבורה", ספר מוסר קבלי מאת רבי משה קורדובירו, בהשתדלותו של רבי משה באסולה.
פולמוס המקווה ברוביגו: רבי אבטליון בן שלמה מקונסיליו פסק שהמקווה העירוני ברוביגו פסול, ועור בכך פולמוס נקחב בין רבני איטליה.
רבי אפרים פיש עלה לארץ ישראל, התיישב בירושלים וכיהן כרב הקהילה האשכנזית שם.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ברכת החמה ביום רביעי י"ט בניסן - 5 באפריל 1589.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
הטרול בפארק הקסום

| --- | --- |
עטיפת הDVD בעברית
עטיפת הDVD בעברית
 בימוי:  דון בלות', גרי גולדמן 
 הופק בידי:  גרי גולדמן, ג'ון פומרוי 
 מדבבים:  דום דה-לואיז קלוריס ליצ'מן Tawny Sunshine Glover פיליפ גלסר צ'ארלס נלסון ריילי 
 מוזיקה:  בארי מנילו, רוברט פולק, בארי מאן 
 מדינה:  ארצות הברית, אירלנד
 חברת הפקה:  האחים וורנר, פוקס המאה ה-20, Sullivan Bluth Studios 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  29 ביוני 1995 
 משך הקרנה:  76 דקות
 שפת הסרט:  אנגלית
 סוגה:  סרט פנטזיה, סרט מוזיקלי, סרט הרפתקאות 
 הכנסות באתר מוג'ו:   trollincentralpark
 דף הסרט ב־IMDb
 
הטרול בפארק הקסום (באנגלית: A Troll in Central Park) הוא סרט אנימציה משנת 1994 מאת דון בלות', שיצר בין היתר את הסרטים "אנסטסיה", "אצבעונית", "גן עדן לכלבים", "על קסמים ועכברים", "תרנגול הרוקנרול" ו"המסע לעמק החלומות".
עלילה

סטנלי שונה משאר הטרולים בממלכה. הוא נחמד ואין בו רשע. הוא אוהב פרחים ואף יכול ליצור פרח תוך רגע הודות לאגודלו הירוק. מלכת הטרולים היא גנורגה וגם לה אגודל קסום, אולם שלה סגול והוא לא יוצר פרחים אלא אבן. גנורגה שולחת את סטנלי לניו יורק. והוא מעולם לא ביקר בעולמם של בני-האדם, לכן הוא מסתבך עם כלב וגם מוגש בטעות במסעדה בתוך אחת המנות. הוא ישן במקום אפל בו הוא מצמיח פיסת-דשא קטנה, והוא עצוב מאוד.
בניו יורק חיה משפחה שילדיה פוגשים את סטנלי ובסופו של דבר מתחברים אליה: הילד גאס ואחותו התינוקת רוזי. אביו של גאס היה אמור לקחת אותו לפארק כדי להשיט את סירתו עם שלט רחוק ולאכול גלידה, אך היה לו משפט חשוב ולמרות שהבטיח נאלץ לוותר. גם אמו של גאס לא הייתה יכולה לקחת אותו לפארק כי היה עליה ללכת לפגישה.
גאס הולך לפארק עם רוזי והיא נעלמת לו. במקרה היא מוצאת את המקום בו לן סטנלי. הודות לאגודלו הירוק הפך סטנלי את המקום האפל למקום שוקק חיים ושמח. גאס מצליח למצוא את רוזי ובזמן שגלש במגלשה שהייתה שם, נשברת סירתו. גאס מתרגז על סטנלי ורוזי הולכת לבכות. עקב כישופה של גנורגה גם גאס מתחיל לבכות וסטנלי מצליח להבין שזו היא ושהיא כישפה אותו. תחילה הוא חשב כי האופן שהוא תיקן את סירתו אך גם קישט אותה בפרחים היא הסיבה לבכיו. המקום מוצף בדמעות ורוזי הייתה יכולה לטבוע. גאס הציל אותה ובכיו חדל לחלוטין משום שהוא כה רצה להצילה עד שלרגע הוא היה יותר חזק מגנורגה (כך הסביר לו סטנלי).
סטנלי מגדיל את סירתו כך שהחבורה יכולה לשוט בה כבסירה אמיתית. בהמשך פוגשת החבורה את גנורגה שמעלימה את הצמחים מסנטרל פארק, לוכדת את רוזי והופכת את גאס לטרול. אולם הפיכתו לטרול מעניקה לו אגודל סגול וקסום בדיוק כשלה. סטנלי נאבק בגנורגה אגודל נגד אגודל ואגודלו צימח סביבה פרחים רבים, והיא לא סובלת פרחים ואת ריחם ולדעתה ריח מהביצה הוא בסדר כאשר מדובר בריח פרחים.
כאשר החבורה הייתה בטוחה כי ניצחה החלה גנורגה לפתע לשלוט בגאס. עקב שליטתה הפך גאס את סטנלי לאבן. לבסוף החבורה ניצחה את גנורגה. לפתע היה לגאס אגודל ירוק והוא נגע בסטנלי המאובן בתקווה שיצילו. כשנדמה היה כי זה לא עזר וסטנלי אבוד הוא צץ פתאום בעודו שר את השיר שהוא שר בעודו מצמיח את סנטרל פארק מחדש.
דמויות ראשיות

דום דה-לואיז/דני בסן בתפקיד סטנלי - טרול טוב. אוהב מאוד פרחים. מצמיח אותם בעזרת אגודלו המיוחד.
קלוריס ליצ'מן/רוזינה קמבוס בתפקיד גנורגה - מלכת הטרולים. לא סובלת פרחים ואת ריחם. מכוערת בצורה מחרידה. גם לה יש אגודל בעל יכולת מיוחדת. אבל אצלה הוא בצבע אחר ובמקום להצמיח פרחים הוא הופך דברים לאבן.
צ'ארלס נלסון ריילי/גיורא קנת בתפקיד לורט - העוזר של גנורגה, בניגוד אליה אוהב פרחים.
פיליפ גלאסייר/דורון בן-עמי בתפקיד גאס - ילד. לא האמין שיש דבר כזה "טרול". כתוצאה מכישוף של גנורגה החל לבכות ללא הרף. התגבר על כוחו של הכישוף הנ"ל עקב רצונו העז להציל את רוזי. בכישוף אחר של גנורגה הפך לטרול ותחת שליטתה של גנורגה הפך את סטנלי לאבן באותו אופן כמו שהיא נוהגת לעשות (נגיעה באגודלה).
רוזי - תינוקת כבת שנה. אחותו הקטנה של גאס.
ג'ונתן פרייס/מיכה אוזין סליאן בתפקיד אלן - אביהם של גאס ורוזי.
היילי מילס/יסמין גמליאל בתפקיד הילרי - אמם של גאס ורוזי.
הטרודונטאים

| הטרודונטאים |
| --- | --- |

מיון מדעי
ממלכה:: בעלי חיים
מערכה:: מיתרניים
קבוצה:: דמויי כריש
מחלקה:: דגי סחוס
על־סדרה:: דמויי כריש
סדרה:: הטרודונטאים
משפחה:: הטרודונטיים
סוג:: כריש ראש שור
שם מדעי
 Heterodontiformes ‏בלנוויל, 1816
הטרודונטאים (שם מדעי: Heterodontiformes) או כרישי ראש-שור הם סדרה קטנה של דגי סחוס מקבוצת הטרודונטים, שבה משפחה אחת, הטרודונטיים, בת 8–9 מינים. דמויי כריש אלה חיים בדרך כלל על ריפים סלעיים, מחורצים וסדוקים. עד כה נמצאו רק במזרח ומערב האוקיינוס השקט ובמערב האוקיינוס ההודי. בדרך כלל הם אוכלים חסרי חוליות.
מיון

סדרה הטרודונטאים (Heterodontiformes)
משפחה הטרודונטיים (Heterodontidae)
סוג כריש ראש שור (Heterodontus )
מין כריש מקרין (Heterodontus francisci)
מין כריש ראש-שור מצויץ (Heterodontus galeatus)
מין כריש ראש-שור יפני (Heterodontus japonicus)
מין כריש מקרין מקסיקני (Heterodontus mexicanus)
מין כריש ראש-שור אומני (Heterodontus omanensis)
מין כריש מפרץ ג'קסון (Heterodontus portusjacksoni)
מין כריש ראש-שור גלאפגוס (Heterodontus quoyi)
מין כריש ראש-שור לבן נקוד (Heterodontus ramalheira)
מין כריש ראש-שור הזברה (Heterodontus zebra)
ה'שמ"א

ה'שמ"א (5,341) ובקיצור שמ"א – היא שנה עברית  אשר החלה ביום א' בתשרי, אור ל-10 בספטמבר 1580 (לפי הלוח היוליאני, שהיה נהוג אז), והסתיימה ביום כ"ט באלול, 28 באוגוסט 1581.
המולד של תשרי חל ביום שישי, 8 שעות ו-875 חלקים. לפיכך זו שנה מסוג זחא. איננה מעוברת, ואורכה 353 ימים.
זו שנת שמיטה, ושנת 2 במחזור העיבור ה-282. תקופת ניסן שבשנה זו היא תחילת שנת 21 (סימנה כאלאא) במחזור השמש ה-191.
שנה זו היא שנת 1,512 לחורבן הבית, ושנת 1,892 לשטרות.
אירועים

הדפסתו הראשונה של הספר "אורחות צדיקים", ספר מוסר שזכה לפופולריות רבה ועוסק בתיקון המידות. מחברו אינו ידוע, אך הוא נכתב כנראה בשלהי ימי הביניים.
נפטרו

רבי משה נג'ארה, מחכמי צפת בדור האר"י וראש הרבנים בדמשק, אביו של המשורר רבי ישראל נג'ארה.
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
הימלאיה איירליינס

הימלאיה איירליינס (בנפאלית: हिमालय एअरलाइन्स्, באנגלית: Himalaya Airlines) היא חברת תעופה נפאלית שנוסדה בשנת 2014. בסיס החברה ממוקם בנמל התעופה הבינלאומי טריבהוואן והיא מפעילה טיסות ל-6 יעדים בינלאומיים.
תולדות החברה

חברת התעופה הוקמה ב-19 באוגוסט 2014 כמיזם משותף בין חברת יטי השקעות הנפאלית לבין חברת תעופה הטיבטית טיבט איירליינס. הפעלת טיסותיה של החברה עוכבו עקב רעידת האדמה שהתרחשה בנפאל בשנת 2015. המטוס הראשון של החברה נכנס לשימוש ב-9 במרץ 2016. ב-31 במרץ 2016 החלה החברה להפעיל את טיסותיה, תחילה בקו קטמנדו–דוחה, ובהמשך הופעלו טיסות ישירות מנפאל לסרי לנקה אך הופסקו זמן מה לאחר מכן.
טיבט איירליינס מחזיקה ב-49% מהחזקותיה של החברה בעוד חברת יטי השקעות מחזיקה בשאר.
יעדים

נכון לדצמבר 2018, חברת התעופה מפעילה טיסות ל-5 יעדים בינלאומיים:
נפאל קטמנדו, נפאל (בסיס פעולה מרכזי)
איחוד האמירויות הערביות דובאי, איחוד האמירויות הערביות
קטר (מדינה) דוחה, קטר
ערב הסעודית דמאם, ערב הסעודית
הרפובליקה העממית של סין צ'ונגצ'ינג, סין
מלזיה קואלה לומפור, מלזיה
צי המטוסים

צי המטוסים של החברה נכון לדצמבר 2018:
| כלי טיס | בצי | בהזמנה | נוסעים> C | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| איירבוס A320-200 | 3 | — | 8 | 150 | 158 |  |
| סה"כ | 3 | — |  |  |  |  |
הערות שוליים

↑  פרטי צי המטוסים של הימלאיה איירליינס, באתר airfleets.net (באנגלית)
שער הניצחון בברצלונה

| --- | --- |

 מידע כללי
 סוג:  שער ניצחון 
 על שם:  התערוכה העולמית של ברצלונה
 כתובת:  Passeig de Lluís Companys, Barcelona 
 מיקום:  Sant Pere, Santa Caterina i la Ribera 
 מדינה:  ספרד 
 הקמה ובנייה
 תקופת הבנייה:  ?–1888
 תאריך פתיחה רשמי:  1888 
 חומרי בנייה:  לבנה, מיוליקה, אבן גיר 
 אדריכל:  ג'וזף וילסקה אי קאסנובס 
 סגנון אדריכלי:  נאו-מודחאר 
 מידות
 אורך:  12.4 מ' 
 רוחב:  27.7 מ' 
 גובה:  29.8 מ' 
 קואורדינטות:  41°23′28″N 2°10′50″E﻿ / ﻿41.391111°N 2.180556°E﻿ / 41.391111; 2.180556
  (למפת ברצלונה מוגדלת) שער הניצחון בברצלונה(למפת ברצלונה רגילה) שער הניצחון בברצלונה
 
שער הניצחון (בקטלאנית: Arc de Triomf) הוא שער ניצחון בברצלונה, ספרד. המבנה נבנה לכבוד התערוכה העולמית של ברצלונה (1888), כשער כניסה המרכזי אליה על ידי האדריכל ג'וזף וילסקה אי קאסנובס (Josep Vilaseca i Casanovas).
השער נבנה מלבנים אדמדמות בסגנון בנייה מורי. האפריז הקדמי מכיל פסל מאבן עם האמרה "Barcelona rep les nacions", שמשמעותה בקטלאנית: ברצלונה מברכת את האומות. האפריז האחורי מכיל כיתוב באבן בשם "Recompense".
השער ממוקם בין פסץ' דה לואיס קומפאניס (Passeig de Lluís Companys) ופסץ' דה סנט חואן (Passeig de Sant Joan), בקצה טיילת רחבה המובילה אל פארק המצודה (Park of the Ciutadella).
ה'שמ"ה

ה'שמ"ה (5,345) ובקיצור שמ"ה – היא שנה עברית  אשר החלה ביום א' בתשרי, אור ל-6 בספטמבר 1584, והסתיימה ביום כ"ט באלול, 23 בספטמבר 1585.
המולד של תשרי חל ביום רביעי, 8 שעות ו-852 חלקים. לפיכך זו שנה מסוג החא. היא מעוברת, ואורכה 383 ימים.
זו שנה רביעית לשמיטה, ושנת 6 במחזור העיבור ה-282. תקופת ניסן שבשנה זו היא תחילת שנת 25 (סימנה כהלוא) במחזור השמש ה-191.
שנה זו היא שנת 1,516 לחורבן הבית, ושנת 1,896 לשטרות.
נולדו

ד' בטבת - רבי אברהם רפפורט, רב וראש ישיבה. רבה של לבוב, ומחבר ספר השו"ת "איתן האזרחי" (נפטר ה'תי"א).
רבי נתן נטע שפירא רב ומקובל בפולין, מחבר ספר "מגלה עמוקות" (נפטר ה'שצ"ג).